als_Latn dik_Latn sag_Latn
Djathërat e fortë nga Maqedonia “Pekorino dhe Graviola” do të shërbehen edhe në tryezat në Amerikë dhe Kanada. Fabrika e qumështit nga Manastiri “Bimilk” tashmë ka kontraktuar eksportimin e 1 milion kilogramë produkte ushqimore nga Maqedonia. Drejtori i kompanisë, Zllatko Najdoski thotë se për shkak të interesit të madh për eksportim të produkteve, kanë mungesë të qumështit të dhenve. Ai u bëri thirrje fermerëve të lidhin kontrata dhjetëvjeçare për blerjen e qumështit të lopëve dhe dhenve, ndërsa në kthim do të fitojnë shumë volitshmëri.
“Ne garantojmë blerjen permanente të qumështit që i plotëson standardet. Përveç kontratave 5 vjeçare, ne jemi të gatshëm fermerëve t’u ofrojmë edhe kontrata 10 vjeçare. Do të kemi trajnime nga ekspertë të huaj që do t’u transmetojnë ‘Tani-Si’, gjegjësisht menaxhim të fermave të dhenve për ata që duan. Furnizim me materiale gjenetike për farë artificiale si dhe aplikimin e metodave të reja në fermat e dhenve dhe laktofrizerë për të gjitha fermat e dhenve”, deklaroi Zllatko Najdoski, drejtor i përgjithshëm i ‘Bimilk’.
Me përmirësimin dhe rritjen e numrit të kopeve, planifikohet që fermerët të kenë nga tre qengja në vit në vend të një qengji sa kanë tani. Kjo në të ardhmen do të kontribuojë të ketë më shumë qumësht, por edhe eksport të madh të mishit të qengjit vendor. Najdoski konfirmoi se kanë nënshkruar marrëveshje shitblerjeje në vlerë prej 575 milionë eurove me Mid Evropa Partners, por siç thotë, ata edhe në periudhën e ardhshme do të vazhdojnë me investime në reparte të reja si dhe në shtimin e prodhimtarisë. Në tre vitet e ardhshme, fabrika e qumështit “Bimilk” do të harxhojë 12 milionë euro.
“Do të kemi ndryshim të ambalazhit të disa prodhimeve si dhe zhvillimin e prodhimeve të reja që gjithsesi, janë në kërkesë të konsumatorëve dhe janë si rezultat i hulumtimeve të vazhdueshme në tregun vendor dhe atë botëror. Pritni shumë risi”, u shpreh Poliksena Risteska, drejtore e marketingut.
Për momentin ‘Bimilk’ blen 2 milion litra qumësht dhensh në vit nga rreth 300 fermerë. Krahasuar me vitin e kaluar, fabrika blen 20% më shumë qumësht. Najdoski dhe Risteska thonë se ndonëse fillojnë me eksport rekord të prodhimeve të tyre, prodhimet cilësore dhe me çmime të kapshme, në fillim do të ofrohen në tregun vendor, ndërsa më pas do të ofrohen për tregun e huaj. Ndryshe, 56% të tregut të përgjithshëm e mban pikërisht fabrika ‘Bimilk’. Verica Pavllovska
Djathërat e fortë nga Maqedonia “Pekorino dhe Graviola” do të shërbehen edhe në tryezat në Amerikë dhe Kanada. Fabrika e qumështit nga Manastiri “Bimilk” tashmë ka kontraktuar eksportimin e 1 milion kilogramë produkte ushqimore nga Maqedonia. Drejtori i kompanisë, Zllatko Najdoski thotë se për shkak të interesit të madh për eksportim të produkteve, kanë mungesë të qumështit të dhenve. Ai u bëri thirrje fermerëve të lidhin kontrata dhjetëvjeçare për blerjen e qumështit të lopëve dhe dhenve, ndërsa në kthim do të fitojnë shumë volitshmëri.
als_Latn als_Latn als_Latn als_Latn als_Latn als_Latn